cyanic-selkie/wikianc huggingface dataset:
Charles Armstrong-Jones
Charles Patrick Inigo Armstrong-Jones, Linley vikont (sündinud 1. juulil 1999) on Linely vikondi David Armstrong-Jonesi ja Linely vikontessi Serena Armstrong-Jonesi poeg ja George VI pojapojapoeg. Charles sündis Londonis ning tal on noorem õde, auväärne Margarita Armstrong-Jones.
Charles on isa kantud Snowdoni krahvi tiitli pärija, kandes praegu tiitlit "Linley vikont". Varem kandis ta tiitlit "auväärne" (Honourable).
Esimese nime sai ta vanaema õepoja prints Charlesi auks; teine nimi pandi püha Patricku järgi (Serena Armstrong-Jones on pärit Iirimaalt) ning kolmas nimi 17. sajandil elanud Inglise arhitekti Inigo Jonesi järgi.
Gustave Moreau
pisi|Kunstniku autoportree aastast 1850 Gustave Moreau (6. aprill 1826 Pariis – 18. aprill 1898 Pariis) oli prantsuse kunstnik, kelle põhistiilid olid sümbolism ja orientalism.
Elulugu
Moreau sündis 1826. aastal Pariisis jõukas keskklassi peres. Tema isa oli arhitekt ja ema muusik. Kui Moreau oli 13-aastane, suri tema õde Camille, mis mõjutas teda tugevalt.
15-aastaselt külastas Moreau Itaaliat, kus tärkas temas huvi kunsti vastu, eriti antiigi (Kreeka, Rooma ja Bütsants) ja Itaalia varajase renessansi vastu. Umbes 18-aastaselt asus ta õppima maalikunstnik François-Édouard Picot juurde ning valmistus seal École des Beaux-Artsi sisseastumiseksamiks.
1860. ja 1870. aastatel märgati tema teoseid Pariisis. Tollal sai Moreau palju inspiratsiooni vanematelt eeskujudelt, näiteks Sandro Botticellilt, Andrea Mantegnalt, Eugène Delacroix'lt ja Théodore Géricault'lt. 1846. aastal sai sisse École des Beaux-Artsi, kus õppis kolm aastat. Aastatel 1848 ja 1849 osales "Prix de Rome'i" võistlustel, kuid ei võitnud.
1851. aastal tutvus Moreau maalikunstnik Théodore Chassériauga, kes mõjutas teda uusklassitsistliku ja romantilise esteetika ühendamises. Moreau rajas oma õpetaja juurde enda ateljee.
1852. aastal eksponeeris Moreau esimest korda oma teoseid ametlikult Salongis. Siis ostsid vanemad talle maja Pariisi, kuhu ta lõi oma ateljee. Samas majas asub tänapäeval tema muuseum. 1856. aastal suri Théodore Chassériau, pärast seda läks Moreau Itaaliasse reisima ning õppis tundma renessansi ja manerismi meistrite teoseid.
1858. aastal tutvus ta Roomas Edgar Degas'ga, kellega käis Sienas ja Pisas. Nähtavalt mõjutasid nad mõlemad teineteise töid, maalisid ka teineteisest portreesid. Nende väljendusviis jäi siiski erinevaks, kuid sellest hoolimata jäädi sõpradeks.
1864. aastal pälvis Moreau suure au ja kuulsuse, kui eksponeeris Salongis "Oidipust ja sfinksi". 1869. aastal eksponeeris "Prometheust ja Europet", millega võitis medali. Kriitikud hindasid neid teoseid väga karmilt, mistõttu Moreau taandus mitmeks aastaks oma ateljeesse. Tänu eemalolekule omandas ta salapärase kuvandi. Eemal olles tutvus ta uute suundadega ning 1876. aastal tuli taas avalikkuse ette, eksponeerides Salongis oma uut lähenemist.
1892. aastast oli ta École des Beaux-Artsis professor ning tema õpilaste hulka kuulusid Henri Matisse, Georges Roualt, Georges Desvallières, René Piot. Moreau ei õpetanud otseselt oma õpilasi maalima, vaid kasutama kujutlusvõimet.
Elu viimastel aastatel tegeles ta peamiselt oma kodu muuseumiks muutmisega. 1898. aastal suri Moreau Pariisis.
Looming
Moreau teoste aeg ja ruum on konkreetselt määratlemata. Ta kasutas palju religioosseid tegelasi ning asetas nad fantaasialistesse paikadesse. Moreau kasutas ka palju mustreid ja gradatsiooni, värvivalikul järgis tonaalsust. Teoste abil väljendas Moreau kirge läbi inimlike dramaatiliste tegevuste, samas kui liikumatute kujudega püüdis tekitada rahuliku plastilise ilu.
Isiklikku
1859. aastal tutvus Moreau Alexandrine Dureux'ga, kellega elas koos üle 20 aasta, kuid ei abiellunud. Nende suhte kohta pole rohkem informatsiooni säilinud, kuna Moreau hävitas pärast naise surma kogu kirjavahetuse. Kriitikud on arvanud ka, et Moreau võis olla homoseksuaalne.
Klintsõ
Klintsõ on linn Venemaal Brjanski oblastis. Asub Valgevene ja Ukraina piiri lähedal.
Klintsõ on asutatud 1707. aastal ja sai linnaks 1925.
Linn on alates 19. sajandist tekstiilitööstuse keskus.
Rippuv põisrohi
Rippuv põisrohi (Silene pendula) on taimeliik nelgiliste sugukonnast põisrohu  perekonnast.
Jegorjevsk
Jegorjevsk on linn Venemaal Moskva oblastis, Jegorjevski rajooni keskus. Asub Moskvast 101 km kagus.
Jegorjevski kohal on teada Võssokoje küla alates 1462. aastast. 1778 sai linnaõigused.
Apollo 1
Apollo 1 oli NASA Apollo programmi missioon, mis oleks olnud programmi esimene mehitatud missioon. Missiooni start oli määratud 21. veebruarile 1967, kuid missioonil kasutatud kosmoselaev hävis stardiplatvormil toimunud lennueelsel testil 27. jaanuaril 1967, kui juhtimismoodulis puhkes tulekahju. Kõik kolm moodulis viibinud meeskonnaliiget hukkusid.
Tulekahju põhjustas puhta hapniku keskkonnas elektrijuhtmestiku vea tõttu tekkinud säde. Kui jahutusvedelik ja sünteetilised materjalid süttisid, tõusis temperatuur kapslis mõne sekundiga üle 1300 °C. Kapsli luuk avanes sissepoole ning kuna kapslis oli kõrgem õhurõhk kui väljas, ei saanud astronaudid seda õnnetuse ajal avada ja jäid kapslisse lõksu.
Rõhk kapslis oli normaalrõhust veidi suurem (umbes 1150 hPa). Puhta hapniku kasutamine on möödapääsmatu orbiidil, kus õhurõhk kapslis on vaid umbes kolmandik normaalrõhust. Varem oli samades tingimustes edukalt katsetatud nii Mercury kui ka Gemini mooduleid.
Mehitatud Apollo lennud peatati 20 kuuks, kuni NASA ehitas juhtimismooduli ümber. Samas oli lennukeelu ajal võimalik katsetada kuumoodulit ning Saturn V kanderaketti. Apollo 1-le määratud kanderaketti kasutati missioonil Apollo 5. Esimene mehitatud Apollo missioon toimus oktoobris 1968, kui startis Apollo 7.
Ichirō Suzuki
pisi| Ichirō Suzuki (铃木 一 朗, すずき いちろうSuzuki Ichirō; sündinud 22. oktoobril 1973) on jaapani pesapallur.
George Marshall
16. detsembril 1944 ülendati Marshall armeekindraliks. Armeekindrali auaste loodi ajutisena (alates 23. märtsist 1946 alaline) USA Kongressi otsusega 14. detsembril 1944, ühtlustamaks kõrgemate ohvitseride auastmesüsteemi Lääne-Euroopa liitlasriikide omadega. Marshall oli esimene kokku viiest armeekindralist.
Ichirō Suzuki
Ta mängib Ameerika Ühendriikides MLB liigas Seattle'i meeskonnas Seattle Mariners.
George Marshall
Teise maailmasõja ajal kuulus Marshall liitlasvägede juhatusse.
Aastatel 1947–1949 oli Marshall Ameerika Ühendriikide riigisekretär ja 1950–1951 kaitseminister. 1949 nimetas president Truman Marshalli USA Punase Risti presidendiks.
Riigisekretärina oli Marshall Iisraeli riigi tunnustamise vastu. Talle tundus, et Iisraeli riigi loomine vallandab Lähis-Idas sõja. Tõepoolest, sõda algaski 1948. aastal järgmisel päeval pärast seda, kui Iisrael kuulutas end iseseisvaks. 1948. aasta mais ütles ta president Harry Trumanile: "Kui sa tunnustad Iisraeli riiki ja ma pärast seda valimistel osalen, siis hääletan ma sinu vastu."
Aastal 1953 osales ta USA esindajana Suurbritannia kuninganna Elizabeth II kroonimisel.
Tunnustus
1943. ja 1947. aasta valis ajakiri Time George Marshalli aasta inimeseks. 1946. aastal sai Ameerika Filosoofiaseltsi liikmeks.
1953. aastal sai ta Marshalli plaani eest Nobeli rahuauhinna. Selle plaani kuulutas ta välja 5. juunil 1947 ja selle eesmärk oli USA materiaalse abiga aidata Euroopa riikide sõjas purustatud majandust üles ehitada. Marshalli plaani raames pakuti abi ka NSV Liidule ja tema liitlastele, aga nemad keeldusid.
1959. aastal sai George Marshall Karl Suure auhinna.
Maailmaharidus
Eestis tegutsev Arengukoostöö Ümarlaud on defineerinud maailmaharidust järgmiselt: "Maailmaharidus kujundab teadlikkust sellest, kuidas globaalprobleemid mõjutavad üksikisiku, kogukonna ja ühiskonna igapäevaelu ja kuidas igaüks meist saab mõjutada maailma. See on aktiivne õppimisprotsess, mis võimaldab inimestel baasteadlikkusest jõuda rahvusvahelise koostöö ja jätkusuutliku inimarenguni isikliku vastutuse ja teadliku tegutsemise kaudu."
Välislingid
Allikas: Arengukoostöö- ja humanitaaralase terminoloogia sõnaseletusi
Surnud 23. juunil
''Siin loetletakse 23. juunil surnud tuntud inimesi.
Ramires
Ramires (õieti Ramires Santos do Nascimento; sündinud 24. märtsil 1987 Barra do Piraís) on Brasiilia endine jalgpallur, kes mängis poolkaitsja positsioonil erinevates Brasiilia, Portugali, Inglismaa ja Hiina meeskondades ning Brasiilia jalgpallikoondises.
Enim mänge mängis ta, aastatel 2010–2016, Londoni Chelsea eest. Chelsea jalgpalliklubisse siirdus ta 13. augustil 2010 Benficast.
Suur Rannavärav
Suur Rannavärav oli 14. sajandil rajatud Tallinna linnamüüri kaitserajatis linna põhjaküljel Pikal tänaval, mis lammutati 1779. aastal.
Suurt Rannaväravat on esimest korda selle nimega mainitud 1359. aastal. Siis kandis värav saksakeelset nime "Strantporte, vor den groten Strantporten".
Tänini säilinud Suure Rannavärava eesväravat koos suurtükitorniga Paks Margareeta on peetud analoogselt Viru värava eesväravaga linnaväravateks. Keskaegsed Suure Rannavärava linnaväravad aga olid nelinurksed ning varustatud langvõrede ja tugevdatud puitustega, mida täiendasid põhiväravate ees asunud kaitse-eesmärgil loodud eesväravad.
Esimene Suure Rannavärava ehitis rajati kohta, kus kohtusid linnamüür ja Pikk tänav. Väravast mereni oli siis vaid 100 m. Esimene värav pole säilinud, ta asus säilinud Suure Rannavärava eesväravatest umbes 15 m Toompea poole. Uuringud on näidanud, et värav sarnanes teiste väravatega, näiteks Viru, Karja, Nunna- ja Väikese Rannaväravaga. Esimene Suur Rannavärav oli 4-korruseline ja 14,4 m kõrge.
Jakob Staël von Holstein
Jakob Staël von Holstein (28. mai 1628 Pärnu – 2. oktoober 1679) oli Rootsi sõjaväelane ja arhitekt.
Jakob Staël von Holstein sündis Pärnu bürgermeistri Matthias Stael von Holsteini (surn. 1649) pojana.
1652. aastal sai ta naturalisatsiooni korras Rootsi aadlikuks.
Taani-Rootsi sõja tulemusel sai temast 1658. aastal Karl X Gustavi vägede peakorteriks olnud Køge komandant Taanis. 29. mail 1660 määrati ta Eesti-, Liivi- ja Ingerimaa suurtükiväe ülemaks ja kindralkortermeistriks ning tema ametiülesannete hulka kuulus ka kindlustuste ehitamine (sealhulgas ka Tallinna Wismari raveliini jne tugevdamine ).
1666. aastal sai temast sõjanõunik, 1667. aastal Liivimaa maamarssal, 1673. aastal Eestimaa maanõunik ja sama aasta 15. septembril määrati ta Tallinna asehalduriks. 3. augustil 1674 ülendati ta suurtükiväe kindralmajoriks.
Arhitektina projekteeris ta mitu palladianistlikus stiilis elamut Toompeal. Tõenäoliselt on ta ka Maardu mõisahoone ja Pikk tänav 28 asuva Rootsi saatkonnahoone, nn Axel von Roseni (1624–1679) palee arhitekt. Samuti projekteeris Palmse mõisa.
Ta hukkus duellil õuekohtu assessori, kindralmajori, maanõuniku ja Altenwoga vabahärra Gustav von Mengdeniga (1625–1688). (Vt ka tema poeg Otto Reinhold von Mengden (surnud 1687) .)
Talle kuulusid Eestimaal Anija (Hannijöggi) ja Jõelähtme (Jegelecht) ning Liivimaal Ranka (Ramkau) mõis.
Perekond
Jakob Staëli vanemad olid Pärnu raehärra ja hilisem Pärnu bürgermeister Matthias Stael (surnud 1649) ja Elisabeth Hartwigh (surnud 1622), kes oli Pärnu raehärra Berend Hartwighi tütar.
Ta abiellus Pürksi vabapreili Anna Sophie von Ungern-Sternbergiga, kes oli Riia linnuse asehalduri vabahärra Wolmar von Ungern-Sternbergi (surnud 1667) ja Paadrema mõisast pärit Sophie von Uexkülli tütar. Abielust sündisid:
Tema 1679. aastal lesestunud abikaasa abiellus vabahärra Reinhold Johann von Ferseniga, kes oli Rootsi kuninglik nõunik ja Svea õuekohtu president, ning sai 1712. aastal Rootsi krahvitiitli.
Ma olen ju...
"Ma olen ju..." on Onu Bella 1994. aasta album.
Kujundaja Riho Raie, fotograaf Toomas Sula.
Salvestatud Tarus 1994 stuudios "Heli jälg".
Lugude nimekiri
Taustalaul: Kaja Rants, Sven Kullerkupp, Heli Vahing, Hannes Villemson; süntesaatorid: Sven Kullerkupp, Roland Karo, Meelis Mälgand; kitarrid Viktor Vassiljev.
Doha arenguvoor
Doha arenguvoor on Maailma Kaubandusorganisatsiooni läbirääkimiste voor, mis algas novembris 2001 Dohas, kus arenguriigid saavutasid märkimisväärse võidu intellektuaalse omandi õiguste ja tervise teemadel. Doha läbirääkimistevooru peetakse üldiselt arengumaade seisukohalt siiski läbikukkunuks, sest ei suudetud saavutada kokkuleppeid arenenud riikide turule juurdepääsu ja põllumajandustoetuste teemadel.
Välislingid
Allikas: Arengukoostöö- ja humanitaaralase terminoloogia sõnaseletusi
Samuel Chatto
Samuel David Benedict Chatto (sündinud 29. juulil 1996 Londonis) on Daniel Chatto ja Leedi Sarah Chatto (neiupõlvenimega Armstrong-Jones) vanim poeg.
Ta on printsess Margareti lapselaps. Tema ema on printsess Margareti ainus tütar. Samuel on 2022. aasta seisuga Briti troonipärimisjärjekorras 28. kohal.
Ta õppis Eton College'is ja töötab skulptorina.
Katastroof
Katastroof (kreeka k. katastrophe pööre, muudatus) on äkiline ja laiaulatuslik loodusliku protsessi või inimtegevuse tulemusena tekkinud õnnetus, mis põhjustab rohkeid inimohvreid, väga suurt materiaalset kahju või keskkonna olulist saastumist ja paiskab segi ühiskonna (või kogukonna) normaalse toimimise.
Katastroof võib põhjustada varade, infrastruktuuri hävingu ning peamiste teenuste ja sissetulekuallikate katkemise sellises ulatuses, millega mõjutatud piirkond ilma välise abita ise toime ei tule.
Katastroofi tagajärgede likvideerimine
Rakendada erinevate teenistuste kaasamisel ühtset katastroofi tagajärgede likvideerimise metoodikat. Teha ühtne katastroofi tagajärgede likvideerimise metoodika kõigile huvitatud osapooltele kättesaadavaks. Tagada operatiivteenistuste ja teiste ametkondade valmisolek tööks katastroofide ajal. Parandada eri ametkondade koostööd katastroofi(de) korral. Luua katastroofi või suurõnnetuse korral õnnetuspiirkonnas toimiv organisatsioon, kes koordineerib päästetöid. Tagada katastroofi või suurõnnetuse puhul maksimaalse hulga kannatanute päästmine. Viia miinimumini somaatiliste ja psüühiliste traumade hulk suurõnnetuse või katastroofi korral, päästa maksimaalselt elusid. Riskianalüüsi alusel vähendada maksimaalselt katastroofi tagajärgede ulatust.
Näide: haigla katastroofiks valmisoleku plaan
Haigla katastroofiks valmisoleku plaan sisaldab:
Karl I (Münsterberg)
Karl I (ka Karl von Podiebrad, Karel z Minstrberka; 2./4. mai 1476 – 31. mai 1536) oli Münsterbergi ja Oelsi hertsog ning Glatzi krahv.
Karli isa oli Böömimaa kuninga Jiří Poděbradyst poeg Heinrich (Jindřich). Tal oli ka kaks vanemat venda, kellega koos ta pärast isa surma 1498. aastal tolle valduseid valitses. Esialgu oli ta vaid Münsterbergi hertsog, kuid tema vendade surma järel (1502 ja 1511) päris ta ka Oelsi ning Glatzi. Ta oli Böömi kuningate Vladislav II, Ludvik II ja Ferdinand I teenistuses ning jäi reformatsiooni ajal kindlaks katoliiklusele.
Karlil oli 8 last, neist 4 poega. Ühele neist, Johannile, püüdis ta saada Liivi ordumeistri või mõne Liivimaa piiskopkonna koadjuutori kohta, samuti lootis ta temasgt teha Masoovia hertsogit. Tema plaane toetas Preisimaa hertsog Albrecht, sest nad olid sugulussidemetes ja Albrechtile olnuks kasulik, kui tema eiigi naabruses asunuks sõbralik valitseja. Kuid nii ordumeister Wolter von Plettenberg kui ka Liivimaa piiskopid lükkasid Karli ettepaneku tagasi ning Poola kuningas Zygmunt I liitis Masoovia enda pärusvaldustega.
Orehhovo-Zujevo
Orehhovo-Zujevo on linn Venemaal Moskva oblastis. Asub Kljazma jõe ääres, Moskvast 90 km idas.
Linn on asutatud 1917. aastal, kui liideti Orehhovo, Zujevo, Nikolskoje ja Dubrovka küla.
Orehhovo-Zujevos on pedagoogiline instituut.
Linn on raudteede ristumiskoht.
Yma Sumac
Yma Sumaci ebatavaline hääleulatus oli üle viie oktavi ja jättis kuulajatele kustumatu elamuse. Lauljanna külastas ka Eestit, tema kõik kolm kontserti Tallinnas Estonia kontserdisaalis detsembris 1960 olid välja müüdud, üht neist kandis üle ka Eesti Televisioon.
Elektrostal
Elektrostal on linn Moskva oblastis, Moskvast 58 km idas.
Tänapäeval on Elektrostal Moskva eeslinn, kus on metallurgia- ja masinaehitusettevõtted. Elektrostalis asub Venemaa suurim tuumkütusetootja Elemaš.
Bukoviina
Bukoviina (rumeenia ja ladina keeles Bucovina, ukraina keeles Буковина (Bukovõna), ungari ja türgi keeles Bukovina, saksa keeles Bukowina, Buchenland) on ajalooline piirkond Euroopas Rumeenia põhja- ja Ukraina lääneosas. Hõlmab ala Transilvaaniast kirdes, Galiitsiast kagus ning Moldaaviast ja Bessaraabiast loodes.
Bukoviina oli 1941–1944 osa Suur-Rumeenia Bukoviina kubermangust, mille pealinn oli Cernăuți. Alates 1945. aastast oli Põhja-Bukoviina taas Nõukogude Liidu ja Ukraina NSV osa.
Tänapäeval on Rumeenia osa Bukoviinast (Lõuna-Bukoviina) Suceava maakonna põhiosa. Ukraina osa Bukoviinast (Põhja-Bukoviina) Tšernivtsi oblasti lääneosa.
Bukoviina ajalooline keskus on Tšernivtsi. Lõuna-Bukoviina keskus on Suceava.
Pindala on 10 441 km².
Dublini konventsioon
Dublini konventsioon sätestab, et pagulane võib varjupaigataotluse esitada vaid ühes riigis – esimeses Euroopa Liidu liikmesriigis, kuhu ta saabub.
Välislingid
Allikas: Arengukoostöö- ja humanitaaralase terminoloogia sõnaseletusi
Vilama
Vilama on küla Harju maakonnas Kose vallas.
Suure osa külaterritooriumist võtab enda alla põllumajandusmaa. Kaguosa on metsa kasvanud.
Talukohtadest jäävad küla piiresse Abrami, Eest-Paju, Härjakoorma, Jaani, Kadaka, Kuumaru, Laimetsa, Oti, Peama, Reinu, Suure-Reinu, Taga-Paju, Tõesoo, Uuehindreku, Vana-Suurevälja ja Väike-Härjakoorma.
Kultuurimälestistest asuvad külas kultusekivi, kalmistu "Suurmägi" ja asulakoht.
Küla keskel asub lähipiirkonna kõrgeim punkt (78,5 m merepinnast). Enne Kose ja Kõue valla liitumist oli see valla kõrgeim punkt.
Ravila sovhoosi lagunemisel moodustati külas Vilama taluühistu, mis kasvas peagi üheks valla suurimaks põllumajandustootjaks.
Andres Noormets
pisi|Andres Noormets ja [[Raivo E. Tamm 1986. aastal Foto: Jaan Künnap ]] Andres Noormets (sündinud 1. oktoobril 1963) on eesti lavastaja, näitleja, dramaturg, pedagoog ja improvisaator.
Andres Noormets on lõpetanud Paide 3. Keskkooli ja õppinud aastatel 1982–1983 Tallinna Pedagoogilises Instituudis näitejuhtimist. 1983–1985 teenis Nõukogude armees. Võeti 1985. aastal täiendava vastuvõtu korras vastu Tallinna Riikliku Konservatooriumi lavakunstikateedrisse, mille lõpetas 1988. aastal (13. lend).
On töötanud näitleja ja lavastajana aastatel 1988–2005 Ugalas (1999–2000 kunstilise juhina), aastatel 2005–2014 Endlas, aastatel 2014–2017 Vanemuises ja külalislavastajana enamikus Eesti teatrites.
Õppinud ja õpetanud tegevusliku improvisatsiooni meetodit (action theater) alates aastast 1997.
Aastatel 1990–2001 oli ta Viljandi Kultuurikolledžis lavakõne ja näitlejameisterlikkuse õppejõud, 1994–1999 ka teatrikateedri juhataja.
Arengumaa
IMF advanced economies and UN least developed countries.svg}} {{legend|#ffb219|Arengumaad}} {{legend|#ff562f|Vähim arenenud riigid}} {{legend|#b9b9b9|Andmed puuduvad}}
Allikas:IMF, World Economic Outlook, aprill 2022 ]] Arengumaa ehk arenguriik on madalate sotsiaalse, majandusliku ja inimarengu taseme näitajatega riik. Tavalised näitajad arengumaale on madal SKP, puudulik haridustase, piiratud tervishoid ning inimeste madal keskmine eluiga. Rahvusvaheliste kokkulepete kohaselt on arenguriik selline riik, mis on Majanduskoostöö ja Arengu Organisatsiooni (OECD) poolt sellisena klassifitseeritud DAC arenguabi sihtriikide nimekirjas.
Peaaegu 2/3 nüüdismaailma riikidest klassifitseeritakse arengumaadeks ja neis elab üle poole maailma rahvastikust.
Enamik neist sõltub teiste riikide abist (välisabi) ja laenudest. Umbes miljard inimest kannatab kroonilise alatoitluse, 0,5 miljardit nälja käes, neist valdav osa elab arengumaades.
Suur osa arengumaid asub Aafrikas, Aasias ja Ladina-Ameerikas, kuid arengumaadena klassifitseeritakse ka mitmeid üleminekuriike, nt Balkani, SRÜ ja Ida-Euroopa riike.
Allikas: Arengukoostöö- ja humanitaaralase terminoloogia sõnaseletusi
Vene-euroopa laika
Tunnustus
Vene-euroopa laikat on tõuna tunnustanud FCI spitsilaadsete ja algupäraste tõugude rühmas põhjamaiste jahikoerte alarühmas tõustandardi numbriga 304. Lähedased tõud on lääne-siberi laika (nr 306) ja ida-siberi laika (nr 305). Ameerika organisatsioon UKC paigutab vene-euroopa laika põhjamaiste tõugude (Northern Breed) rühma.
Tõustandard
Vene-euroopa laikasid kirjeldatakse kui keskmise suurusega tõugu turjakõrgusega 52-58 cm (emastel 48-54 cm). Tõule on omased püstised kõrge asetusega kõrvad ja rõngas või sirbikujuline saba, mille ots puudutab selga, reit või istmikku. Värvustest on aktsepteeritud valge, must, valge mustaga ja must valgega.
Temperament
Vene-euroopa laika on elavaloomuline tõug, kes naudib viibimist välitingimustes. Koerad annavad jahimehele häälekalt märku puu otsas olevast saakloomast (tavaliselt orav või kährik). Vene-euroopa laikal on tugev omanikutunnetus, tegu on üsna territoriaalse tõuga ja seega sobib ta hästi valvekoeraks. Ta on väga leplik laste suhtes, kuid ettevaatlik võõraste ja teiste koertega suheldes.
Liikumine
Tegemist on väga energilise tõuga, kes vajab palju liikumist, parim on selleks võimalus joosta looduses või osaleda jahil. Kui liikumisvõimalused on piiratud, hakkab koeral kiiresti igav ja ta võib muutuda probleemseks.
Arne Oit
Arne Oit (3. detsember 1928 – 28. november 1975) oli eesti helilooja ja akordionist.
Elulugu
Lõpetas 1947. aastal Jakob Westholmi Gümnaasiumi. Muusikaõpinguid alustas ta Tallinna Muusikakooli teooriaosakonnas. Kompositsiooni õppis ta Tallinna Riiklikus Konservatooriumis professor Mart Saare ja professor Heino Elleri juures ning lõpetas kooli 1956. aastal.
Omal käel õppis ta mängima akordioni ja alustas kutselise akordionistina tegevust restoranis Du Nord (1947). Aastatel 1947–1949 kuulus ta ansamblisse Rütmikud, mis viljeles muuhulgas ka improvisatsioonilist džässi, aastatel 1951–1955 Eesti NSV Riikliku Filharmoonia estraadiorkestrisse ning aastatel 1955–1974 Eesti Raadio instrumentaalansamblisse, olles eesti parimaid džässiimprovisaatoreid akordionil.
Peale konservatooriumi lõpetamist 1956. aastal töötas ta Eesti NSV Riikliku Filharmoonia estraadiosakonnas, alates 1960. aastast inspektorina.
Ta pani 1959. aastal aluse Eesti NSV Riikliku Filharmoonia estraadiosakonna võistluskontsertide sarjale, mis 1976. aastast hakkas kandma nimetust Arne Oidi nimeline lauluvõistlus.
Looming
Arne Oit koostas aastatel 1967-1975 mitmeid kogumikke, akordionipalade kogumikke "Tantsurütmis" ja "Kutse tantsule", samuti laulukogumikke "Laulge kaasa!".
Ta on kirjutanud ka instrumentaalmuusikat, operette ja muusikale. Eriti suure poolehoiu on võitnud tema lastemuusikalid "Väikevend ja Karlsson katuselt" (1967), "Karlsson tembutab jälle" (1972) ja "Tom Sawyeri seiklused" (1972).
Tunnustus
Eesti NSV Riikliku Filharmoonia estraadiosakonna esimesel võistluskontserdil 1959. aastal sai laul "Meie Mall" esimese preemia. Hiljem auhinnati laule "Tsirkus", "Nii kaugel kõik", "Vana meloodia", "Suveöö", "Tuhaväljade tuul", "Lõke Preerias", "Unustuste jõel" jt.
Isiklikku
Tema vend oli tehnikateadlane Edgar Oit ja õde oli arhitekt Ines Jaagus.
Johannes Kiivet
Johannes Kiivet (Kivit) (10. veebruar 1879 Koigi vald, Järvamaa – 2. mai 1967 Tallinn) oli eesti haridustegelane, tehnilise kutsehariduse eestvedajaid ja täienduskoolide võrgule alusepanijaid.
Haridustee
Õppis Järvamaal Vaali külakoolis (1889) ja Merja külakoolis (1890) ning alates aastast 1890 Eesti Aleksandri Linnakoolis, mille lõpetas 1895. aastal. Omandas 1896. aastal algkooliõpetaja kutse ja 1898 ka geomeetria ja usuõpetuse õpetaja kutse. Õppis 1906–1907 Tartus Hugo Treffneri Gümnaasiumis. Õiendas 1907. aastal gümnaasiumi küpsuseksamid Tartu Aleksander I Gümnaasiumi juures.
Õppis 1907–1911 Peterburi Ülikooli füüsika-matemaatikateaduskonnas, lõpetas 1913. aastal kaitstud diplomitööga, mille eest sai I järgu diplomi. Sooritas 1915. aastal matemaatika ja füüsika gümnaasiumiõpetaja kutseeksami. 1935. aastast oli ta vanemõpetaja ja 1936. aastast I järgu raamatukoguhoidja.
Teenistuskäik
Töötas aastail 1895–1896 Järvamaal Merja külakooli abiõpetajana, 1896–1900 Karkuse vallakooli ja 1900–1902 Virumaa Imastu vallakooli juhatajana. Oli aastail 1902–1906 Peterhofi kreisis Teškovi eesti asunduse kihelkonnakooli juhataja ning 1906–1907 Vokas koduõpetaja. Töötas 1911–1912 Venemaal pangaametnikuna ja 1913–1917 Vologda kubermangus Ust-Sõssolski Gümnaasiumis õpetajana.
Aastail 1917–1923 oli Tallinna Linna 1. Reaalkooli õpetaja, andes samal ajal tunde ka Jänedal Põhja-Eesti Põllutöökeskkoolis. 1919–1920 oli Haridusministeeriumi nõunik ja kutsehariduse osakonna juhataja. Töötas 1920–1921 Tallinna õhtukeskkoolides õpetajana ning alates 1920. aastast Tallinna Tehnikumi õppejõuna (kuni 1934. aastani). Oli 1922–1924 Tallinna Prantsuse Lütseumi direktor ning aastast 1923 Tallinna Kolledži kosmograafiaõpetaja.
1923. aastast alates Haridusministeeriumi haridusnõunik, hiljem koolide peainspektor, 1936–1938 ministeeriumi kutseosakonna direktori asetäitja, alates 1938 direktor. 1930. aastate lõpus Tallinna linnavolikogu liige.
Ühiskondlik tegevus
Peterburi Eesti Üliõpilaste Seltsi liige alates 1907. aastast ning Korporatsioon Tehnola asutajaid ning esimene auvilistlane. Oli tegev õpetajate kutseorganisatsioonides kuuludes Tallinna Õpetajate Seltsi liikmeskonda ja Eesti Õpetajate Liidu (1922. aastal) ning Harjumaa Rahvaülikooli Seltsi juhatusse. Juhendas laulukoore ning korraldas koolilastele mitmesuguseid kooliväliseid tegevusi (spordiüritused, näiteringid jmt.).
Teinud kaastööd ajakirjandusele (Teataja, Tallinna Teataja, Sotsiaaldemokraat, Kasvatus).
Vaskjala veehoidla
Vaskjala veehoidla (ka Vaskjala paisjärv) on veekogu Harjumaal Rae vallas Vaskjala külas. Veehoidla koos hüdrosõlmega valmis 1971. aastal. Paisjärve pindala on 29,9 ha, saartega 31,3 ha.
Veehoidla äärde Ussiaugu talu maadele rajati Kalevi spordiklubi paadisadam, mis lõpetas oma tegevuse 1993. aastal. Aastatega oli veehoidla hakanud kinni kasvama ja 1991. aastal alustati veehoidla puhastamist bageriga, mis jõepõhja freesides pumpas kaldale setet. See tulutu ettevõtmine kestis paar aastat ja tegi sellel perioodil Pirita jõe vee läbipaistmatuks ja mudaseks.
Ümberkaudsed inimesed tundsid puudust supluskohast ja 1994. aastal esitasid ettevõtlikud külaelanikud vallavalitsusele selle kohta märgukirja. Et ka hüdrosõlm oli amortiseerunud, siis 1996. aastal algas veehoidla renoveerimine, mille tulemusena valmis 1999. aastal uus veehoidla pais hüdrosõlmega ja sealt pool kilomeetrit ülesvoolu ka Vaskjala rand.
Pullevere
Pullevere on küla Järva maakonnas Järva vallas.
Enne Eesti omavalitsuste haldusreformi 2017. aastal kuulus küla Albu valda.
Küla moodustati 1998. aasta asulareformi käigus ennistatud külana (kaotati 1977). See eraldati Järva-Madise küla koosseisust.
Küla geograafilised koordinaadid on 59°6'59" N, 25°39'31" E (59,1164° N, 25,6586° E).
Kõrgus merepinnast on 88 m.
Elanike arv oli 2000. aasta rahvaloenduse andmetel 34. Seisuga 19. august 2002 oli elanikke registreeritud 26.
Haridus
Pullevere lapsed käivad Ahula Lasteaed-Algkoolis ja Aravete Keskkoolis.
Vaatamisväärsused
Pulleveres asub Ahula, Albu ja Seidla mõisa piirikivi.
Suur tasandik
pisi|300px|Suure tasandiku kaart Suur tasandik (inglise keeles Great Plains) on mägede-eelne lavamaa USA-s ja Kanadas Kaljumäestikust ida pool. Tasandiku kõrgus on umbes 700–1800 m üle merepinna, pikkus on umbes 3000 km ja laius 500–800 km.
Suurem jagu sellest on kaetud preeria, stepi ja rohtlaga. USA osariikidest jäävad Suure tasandiku alale Colorado, Kansas, Montana, Nebraska, New Mexico, Põhja-Dakota, Oklahoma, Lõuna-Dakota, Texas ja Wyoming, Kanada provintsidest Alberta, Manitoba ja Saskatchewan. Mõned geograafid arvavad Suure tasandiku hulka ka osa Mehhiko territooriumist, kuid paljud peavad piiriks Rio Grande jõge.
Nimetust "Suur tasandik" (Great Plains) kasutatakse Ameerika Ühendriikides, kirjeldamaks üht osa veelgi suuremast füsiograafilisest üksusest – Sisetasandikust (Interior Plains), mis hõlmab enamikku Põhja-Ameerika sisealadest. Seda tarvitatakse ka inimgeograafilise regiooni kohta, viidates tasandikuosariikidele (Plains States) või tasandikuindiaanlastele (Plains Indians).
Kanadas kasutatakse seda nimetust harva. Kanada loodusvarade amet peab Sisetasandikku üksuseks, mis koosneb reast omavahel seotud platoodest ja tasandikest. Ka "The Atlas of Canada" ei kasuta sellist nime nagu Great Plains. Kanada inimgeograafias tarvitatakse tavaliselt terminit preeria ning seda piirkonda tuntakse Preeriaprovintside (Prairie Provinces) nime all.
Akjoujt
Akjoujt on linn ja vald Mauritaanias, Inchiri provintsi keskus. Asub Atâri suunduva tee ääres.
Akjoujt oli vasekaevandamise keskus, kuid 1978. aastal kaevandamine lõppes.
pisi|tühi|Akjoujt
Asulad (P)
Asulad (P) loetleb Vikipeedias olemasolevaid ja kavatsetavaid artikleid asulatest, mis algavad P-tähega.
Robinson Crusoe saar
thumb|400px|Robinson Crusoe saar thumb|Vaade saarele satelliidilt thumb|Vaade San Juan Bautistale merelt thumb|Vaade San Juan Baulistale idas olevalt mäelt Robinson Crusoe saar (hispaania keeles Isla Robinsón Crusoe) Vaikses ookeanis asuva Juan Fernándeze saarestiku suurim saar.
Pihkane põisrohi
Pihkane põisrohi ehk pihkane hädaras ehk pihkane pusurohi (Silene viscosa) on kaheaastane rohttaim nelgiliste sugukonnast põisrohu  perekonnast.
Robinson Crusoe saar
Robinson Crusoe saar asub Lõuna-Ameerika rannikust 674 kilomeetrit läänes. Saarestikku kuuluvad veel Alejandro Selkirki saar ja Santa Clara. Kogu saarestik kuulub Tšiilile.
Geoloogilises mõttes asub kogu saarestik Lõuna-Ameerika laama ja Nazca laama piiril. Saarestik on vulkaanilise päritoluga ja selletõttu mägine.
Pihkane põisrohi
Taim kasvab 30–80 cm kõrguseks. Ta õitseb juunist septembrini. Õis on valge.
Robinson Crusoe saar
Saar on 93 km² suur. Saare kõrgeim punkt on 916 meetri kõrgune El Yungue. 2002. aastal elas seal 633 elanikku. Kõik nad asusid saare põhjakaldal Cumberlandi lahe ääres San Juan Bautista külas.
Saare lääneotsas on pikk ja kitsas poolsaar, mille nimi on Cordon Escarpado. Poolsaare tipust 1,5 km kaugusele lõunasse jääb pisike Santa Clara saar.
Tommy Burns (poksija)
pisi|Tommy Burnes (umbes 1912) Tommy Burns (õieti Noah Brusso; 17. juuni 1881 – 10. mai 1955) oli Kanada profipoksija, raskekaalu maailmameister aastatel 1906–1908.
Pihkane põisrohi
Liik on kasvanud Soome lahe saartel, kuid nüüdseks sealt tõenäoliselt hävinud.
Robinson Crusoe saar
Ajalugu
Saare avastas 1574 Hispaania kapten Juan Fernandez, kes oli ühtlasi esimene, kes saarel maabus. Tema nime kannab kogu saarestik.
Tommy Burns (poksija)
Vastased kippusid Burnsi tihti alahindama, sest oma karjääri jooksul ei kaalunud ta rohkem kui 79 kg. Vastaste võitmiseks oskas ta ka osavalt psühholoogiat kasutada.
Robinson Crusoe saar
Ajalugu
Saar kannab Robinson Crusoe nime sellepärast, et 1704. aastal elas seal 4 aastat ja 4 kuud täielikus üksinduses saarele jäetud Alexander Selkirk. Meremehe saatus on aineseks Daniel Defoe romaanile "Robinson Crusoe". Robinson Crusoe nime andis saarele Tšiili valitsus 1966, varem oli saar tuntud kui Más a Tierra, mis tähendab hispaania keeles 'maale kõige lähem saar', või Aguas Buenas.
14. märtsil 1915 toimus saare lähedal Más a Tierra lahing, milles 2 Suurbritannia kergeristlejat ja 1 relvastatud kaubalaev kohtasid Saksamaa kergeristlejat, Maximilian von Spee eskaadrisse kuulunud SMS Dresdenit, ja uputasid selle. Hukkus 4 Saksa meremeest, ülejäänud 315 võeti vangi.
2010. aasta Tšiili maavärin tekitas saarel 5 meetri kõrguse tsunami, milles hukkus 5 inimest. Tsunami hävitas suure osa külast.
Elu saarel
Alates 1977 on kogu saar looduskaitse all, kuna seal elab mitu punasesse raamatusse kantud taimeliiki.
Saarlased elavad peamiselt traditsioonilises stiilis, nad elatuvad peamiselt suurte vähkide langustlaste püügist ja müügist. Siiski on saarel mõned sõidukid (ehkki pole teid, millel nendega sõita), hulk telereid ja satelliitide kaudu toimiv Interneti-ühendus.
Saare läänetipus on väike lennuväli. Lennuaeg Santiagost saarele on peaaegu 3 tundi. Ühendus lennuvälja ja San Juan Bautista küla vahel toimub laevadega.
Saarel käib sadu turiste aastas. Üks vaatamisväärsus on põhjalastud Saksa ristleja SMS Dresden.
Ajateenija
pisi|[[Soome ajateenijad sõdurivannet andmas]]
Ajateenija on riigi relvajõudude kohustuslikus tegevteenistuses ehk ajateenistuses viibija.
Ajateenijatele kehtivad ajateenistuse jooksul tavaliselt suuremad piirangud ja rangemad distsiplinaarmeetmed kui kutselistele sõjaväelastele.
Ajateenistuse läbimise järel saab ajateenijast reservväelane.
Kifa
Kifa on linn Mauritaanias, Assaba provintsi keskus.
Linnas on 1600 m pikkuse maandumisrajaga lennuväli.
Kifa on tuntud seal toodetavate kifa klaashelmeste poolest. pisi|tühi|Kifa helmed
Sihtotstarbeline arenguabi
Sihtotstarbeline abi (inglise earmarked aid) on doonorriigi poolt sihtriigile (või abiorganisatsioonile) esitatud nõue kasutada abi mingil kindlal otstarbel (näiteks mõne doonori jaoks olulise projekti või programmi elluviimisel). Paljud huvirühmad leiavad, et abi efektiivsuse suurendamiseks on oluline vähendada sihtotstarbelise abi osakaalu.
Allikas: Arengukoostöö- ja humanitaaralase terminoloogia sõnaseletusi
Kriisiabi
Kriisiabi ehk kiireloomuline abi ehk hädaabi (inglise emergency relief, emergency assistance) on kriisis olijale antav abi. Hädaabinumber Eestis on 112.
Hidetoshi Nakata
pisi|Hidetoshi Nakata Hidetoshi Nakata (jaapani keeles: 中 田 英 寿 Nakata Hidetoshi) (sündinud 22. jaanuaril 1977 Kofus) on endine Jaapani jalgpallur, kes mängis nagu poolkaitsjana mitmes Euroopa klubis ja Bell Mare Hiratsukas oma kodumaal. Mänguoskuste tõttu peetakse teda üheks parimaks Jaapani mängijaks läbi aegade.
Nakata oli 2004. aastal ainuke FIFA 100 hulka valitud jaapanlane ja teda on nimetatud üheks 125-st parimast elavaks jalgpalluriks ajaloos. Samuti hääletati 1997. ja 1998. aastal Aasia aasta mängijaks.
Nakata võitis 2001. aastal Serie A AS Romaga ja aasta hiljem Coppa Italia Parmaga.
Jakob Rosenberg
pisi|Jakob Rosenberg Jakob Rosenberg (9. veebruar 1881 – 26. detsember 1937) oli eesti esperantist.
Jää jumalaga puberteet
"Jää jumalaga puberteet" on ansambli Singer Vinger 1989. aastal ilmunud album (LP).
Asulad (Q)
Asulad (Q) loetleb Vikipeedias olemasolevaid ja kavatsetavaid artikleid asulatest, mis algavad Q-tähega.
Xan Windsor, parun Culloden
Xan Windsor, Cullodeni lord (Xan Richard Anders Windsor) (sündinud 12. märtsil 2007) on Ulsteri krahv Alexanderi ja Ulsteri krahvinna Claire'i esimene laps.
Eksklusioonkromatograafia
Eksklusioonkromatograafia ehk suuruseralduskromatograafia (SEC või HPSEC) on keemias kasutatav kromatograafiline meetod, mille puhul lahuses olevad molekulid lahutatakse vastavalt molekuli suurusele (mitte vastavalt molekulmassile). Seda meetodit võiks nimetada suuruseraldus-kromatograafia. Molekulide fraktsioneerimine teostatakse kromatograafilises kolonnis, milles on sobivalt valitud geeli tüüpi täidis (näiteks polüakrüülamiid, agaroos, silikageel, võrestikstruktuuriga ehk ristseotud polüstüreen jm). Seda meetodit kasutatakse tavaliselt suurte molekulide või makromolekulide komplekside, näiteks biomolekulide (proteiinid, polüsahhariidid) või sünteetiliste polümeeride, lahutamiseks.
Tihti eristatakse kahte protseduuri: 1) geelfiltratsioonkromatograafia, kui proovi kolonnist läbivoolutamiseks kasutatakse vesilahust ja 2) geelkromatograafia (GPC), kui mobiilse faasina kasutatakse orgaanilist solventi.
Vaata ka
Gel-Permeations-Chromatografie
Aed-põisrohi
Aed-põisrohi (Silene armeria) on taimeliik nelgiliste sugukonnast põisrohu  perekonnast.
Georg (Brandenburg-Ansbach)
thumb|Markkrahv Georg
Georg, ka Georg Vaga, (saksa Georg der Fromme või Georg von Brandenburg-Ansbach; 4. märts 1484 – 27. detsember 1543) oli Ansbachi markkrahv 1515–1543 ja Bayreuthi asevalitseja 1527–1541.
Georg oli Brandenburg-Ansbachi markkrahvi Friedrich II vanuselt teine poeg. Alates 1506. aastast oli ta Ungari kuninga teenistuses, jäädes sinna ametisse kuni 1526. aastani. 1515. aastal kukutas ta koos oma vanema venna Kasimiriga oma isa, sest too oli oma pillava elustiiliga markkrahvkonna ruineerinud. Georg oli sestpeale oma venna kaasvalitseja, pärast tolle surma aga sai kõigi oma isa kunagiste alade valitsejaks, sest Kasimiri vanim poeg Albrecht Alkibiades oli veel alaealine.
Eusébio
pisi|Eusébio 1968. aasta postmargil Eusébio da Silva Ferreira (25. jaanuar 1942 – 5. jaanuar 2014) oli Mosambiigi päritolu Portugali jalgpallur, ründaja, tegev 1957–1979. Teda peetakse üheks aegade parimaks mängijaks.
Georg (Brandenburg-Ansbach)
Georg oli koos oma Saksa ordu kõrgmeistrist venna Albrechtiga üks esimesi vürste, kes hakkas tugevalt luterlust soosima. 1524. aastal kinnitas ta avalikult oma tuge reformatsioonile ja järgmisel aastal aitas ta Albrechtil sõlmida Krakowi lepingu, millega Preisimaa muudeti luterlikuks Preisi hertsogkonnaks. Siiski säilitas Georg teatud suhted ka paavstiga ning püüdis Saksa-Rooma riigis oma venna teguviisi igati õigustada. Ta toetas ka oma teise venna Wilhelmi Riia peapiiskopi koadjuutoriks saamist ning Saare-Lääne vaenuse ajal andis ta Wilhelmi saadikutele raha, et nood saaksid paavsti juures Wilhelmile Saare-Lääne piiskopitooli taotleda.
Eusébio
Ta aitas Portugali koondisel jõuda 1966. aasta jalgpalli maailmameistrivõistlustel kolmandale kohale. 1966. aasta MM-il oli ta tippväravakütt ja nimetati 1965. aastal Euroopa parimaks jalgpalluriks.
Georg (Brandenburg-Ansbach)
Isiklikku ja järglased
Georg oli kolm korda abielus ning tal oli viis tütart ja üks poeg. Tütar Anna Maria (1526–1589) abiellus Württembergi hertsogi Christophiga (1515–1568); Sabina von Brandenburg-Ansbach (1529–1575) abiellus Brandenburgi kuurvürsti Johann Georgiga (1525–1598); Sofie (1535–1587) abiellus Liegnitzi hertsogi Heinrich XI (1539–1588), Barbara (1536–1591), Dorothea Katharina (1538–1604) abiellus Meißeni linnusekrahvi Heinrich VI von Plaueniga ning poeg, Brandenburg-Ansbachi ja Brandenburg-Kulmbachi hertsog Georg Friedrich I (1539–1603).
Eusébio
Ta mängis Lissaboni Benficas 16 aastat ning oli nende tippväravalööja 317 väravaga 301 mängus. Kogu profikarjääri jooksul kogunes tema kontole 733 väravat 745 matšis.
Lissabonis Benfica kodustaadioni Estádio da Luzi värava ees on talle püstitatud mälestusmärk.
Isiklikku
Eusebio oli 174 sentimeetrit pikk. Ta oli abielus Floraga, neil on kaks last.
Maurice Stokes
Maurice Stokes (17. juunil 1933 Rankini – 6. aprillil 1970) oli USA elukutseline korvpallur.
Elulugu
Stokes alustas oma korvpallikarjääri Westinghouse'i keskkoolis, kus ta aitas oma võistkonnal tulla Pittsburghi meistriks. Noormees jätkas korvpalli mängimist St. Francise ülikoolis, kus viskas keskmiselt 22 punkti ja hankis 24 lauapalli. Sellega aitas ta oma meeskonnal tulla NCAA (1952) ja NITi meistriks (1953 ja 1954). Stokes valiti kõige väärtuslikumaks mängijaks ka rahvuslikul kutseturniiril. 1955 sai ta ainsaks mängijaks NITi ajaloos, kes valiti kõige väärtuslikumaks mängijaks, kuigi tema meeskond ei võitnud (oli alles 4.)
Vaatamata imepärasele ülikoolikarjäärile, oli Stokes 1955. aasta NBA draft 'is alles teine valik. Ta oli juba esimesel aastal oma meeskonna parim visatud punktide (16,8), lauapallide (16,3) ja resultatiivsete söötude poolest (4,9). See avaldas muljet ja Stokes valiti 1956 NBA aasta uustulnukaks. Juba teisel aastal suutis ta lüüa hooaja jooksul võetud lauapallide rekordi: uus rekord oli 1256. Stokes oli väga populaarne korvpallur ja valiti igal aastal tähtede mängu.
Tegevsportlasena oli ta 201 cm pikk ja kaalus 106,5 kg.
Mihhail Georgadze
Mihhail Porfirjevitš Georgadze (12. märts (28. veebruar) 1912 Zodi, Khuthaisi kubermang – 23. november 1982) oli Nõukogude Liidu partei- ja riigitegelane.
Ta töötas alates 1957. aastast NSV Liidu Ülemnõukogu Presiidiumi sekretärina.
Elulugu
Georgadze töötas 1929. aastast traktorijuhina ja traktoribrigaadi brigadirina.
Ta lõpetas 1934 põllumajanduse mehhaniseerimise tehnikumi ning 1941 Vjatšeslav Molotovi nimelise Moskva Põllumajanduse Mehhaniseerimise ja Elektrifitseerimise Instituudi.
Aastatel 1941–1947 töötas ta NSV Liidu Maaharimise Rahvakomissariaadis (hiljem NSV Liidu Põllumajandusministeeriumis) insenerina, peainsenerina, osakonnajuhatajana ning valitsusejuhatajana, 1947–1951 NSV Liidu Põllumajandusministeeriumi Masina-Traktorijaamade Peavalitsuse Taga-Kaukaasia Valitsuse juhatajana.
Aastatel 1951–1953 oli ta Gruusia NSV Põllumajandusministeeriumi (hiljem Gruusia NSV Põllumajandus- ja Varumisministeeriumis) masina-traktorijaamade valitsuse juhataja, maist septembrini 1953 ministri asetäitja ning septembrist 1953 kuni 5. märtsini 1954 põllumajandusminister ning 1. oktoobrist 1953 kuni 5. märtsini 1954 Ministrite Nõukogu esimehe asetäitja. Alates 20. septembrist 1953 oli ta Gruusia KP KK büroo liige.
18. veebruarist 1954 kuni 8. augustini 1956 oli ta Gruusia Kommunistliku Partei Keskkomitee teine sekretär, 8. augustist 1956 kuni veebruarini 1957 Gruusia NSV Ministrite Nõukogu esimehe esimene asetäitja.
12. veebruarist 1957 kuni surmani oli ta NSV Liidu Ülemnõukogu Presiidiumi sekretär.
Ta oli NLKP XXIII kongressi, NLKP XXIV kongressi, NLKP XXV kongressi ja NLKP XXVI kongressi delegaat ning NSV Liidu Ülemnõukogu 4.–10. koosseisu saadik. Ta oli NLKP Keskkomitee liikmekandidaat 8. aprillist 1966 kuni surmani.
Ta on maetud Moskva Novodevitšje kalmistule.
Arthur Chatto
Arthur Robert Nathaniel Chatto (sündinud 5. veebruaril 1999 Londonis) on Daniel Chatto ja leedi Sarah Chatto noorim poeg. Ta on printsess Margareti lapselaps.
Arthur on 6. kohal katkematuna püsinud vereliinis, mis algas kuninganna Victoria poja Edward VII-ga. Ta on 2022. aasta seisuga Briti troonipärimisjärjekorras 29. kohal.
678
678. aasta
Sajandid: 6. sajand - 7. sajand - 8. sajand
Kümnendid: 620. aastad 630. aastad 640. aastad 650. aastad 660. aastad - 670. aastad - 680. aastad 690. aastad 700. aastad 710. aastad 720. aastad
Aastad: 673 674 675 676 677 - 678 - 679 680 681 682 683
Liiv-põisrohi
Liiv-põisrohi (Silene otites) on kaheaastane rohttaim nelgiliste sugukonnast põisrohu  perekonnast.
Liiv-põisrohi on Eestis väga haruldane; teda on leitud vaid Tartu lähedalt.
Taim kasvab 30–60 cm kõrguseks. Ta õitseb juunist augustini. Õis on kollakasvalge.
Reanimatsioon (Singer Vinger)
"Reanimatsioon" on ansambli Singer Vinger album aastast 1995.
Venedikt Jerofejev
Venedikt Jerofejev (vene keeles Венедикт Васильевич Ерофеев) (24. oktoober 1938 – 11. mai 1990) oli vene kirjanik.
Elulugu
Venedikt Jerofejev sündis Murmanski oblastis. Ta isa oli jaamaülem, kes represseeriti 1939. aastal.
Venedikt Jerofejev õppis Moskva ülikoolis filoloogiat, hiljem ka Orehhovo-Zujevo, Kolomna ja Vladimiri pedagoogilistes instituutides, kuid neist kõigist eksmatrikuleeriti ta enneaegselt. 1958–1975 elas sissekirjutuseta ja töötas erinevatel töökohtadel (laotöölisena, taarapunktis, katlakütjana, miilitsa korrapidajana, raamatupidajana, laborandina jne). Ta suri kõrivähki.
Gregor von Bochmann
Alexander Heinrich Gregor von Bochmann (1. juuni 1850 Nehatu mõis, Läänemaa – 2. veebruar 1930 Düsseldorf) oli baltisaksa maalikunstnik.
Elulugu
Aastatel 1862–1868 õppis ta Tallinna kubermangugümnaasiumis. Kunstialase algõpetuse sai W. Jordanilt, hiljem gümnaasiumi joonistusõpetajalt Albert Sprengelilt.
Aastal 1868 sai ta Eestimaa Kirjanduse Ühingu Friedrich von Schilleri stipendiumi ning jätkas kunstiõpinguid Düsseldorfi Kunstiakadeemias Oswald Achenbachi maastikumaaliklassis. Seal õppis aastani 1871, seejärel asutas oma ateljee ja töötas vabakunstnikuna. Tegi õpireise Belgiasse ja Hollandisse, viibis korduvalt Eestis.
Aastast 1893 Berliini Kunstiakadeemia liige.
Aastani 1895 oli Gregor von Bochmann Düsseldorfi Kunstiakadeemia professor.
Looming
Bochmann oli põhiliselt olustikumaalija, kujutas eesti talupoegade ja randlaste, ka hollandlaste ja teiste rahvaste igapäevaelu. Pruunides galeriitoonides paljufiguurilised kompositsioonid on realistlikud, ilma ühiskonnakriitilise hoiakuta ja etnograafilise eksootika huvita.
20. sajandi alguses muutus tema värvikäsitlus impressionismilähedasemaks ("Hobused sepikoja ees", tempera; Eesti Kunstimuuseum).
Bochmann viljeles ka akvarelli.
Eesti Päästemeeskond
Eesti Päästemeeskond (inglise Estonian Disaster Relief Team (EDRT)) on osa pääste- ja kriisireguleerimisvaldkonna väljaõppe, koolituse ja ettevalmistuse süsteemist, mille eesmärk on valmis olla ja reageerida ekspertide või suurema meeskonnaga rahvusvahelistele hädaolukordadele ning vajadusel toetada hädaolukordade lahendamist Eestis.
Gregor von Bochmann
Tööde asukohad
Gregor von Bachmanni teoseid on Eesti Teatri- ja Muusikamuuseumis, Berliini Rahvusgaleriis ja vaselõikekabinetis, Münchenis Uues Pinakoteegis, Kölnis Wallraf-Richartz-Museum 'is ning Aacheni, Bautzeni, Düsseldorfi, Hamburgi, Riia ja Stuttgardi muuseumides.
Eesti Päästemeeskond
Päästemeeskonna ettevalmistuse, varustuse ja valmisoleku tagamise eest vastutab Päästeamet.
Eesti Päästemeeskond on osalenud missioonidel Indoneesias, Pakistanis ja Lätis ning mitmetel rahvusvahelistel õppustel.
Milan Babić
Milan Babić (serbia Милан Бабић; 26. veebruar 1956 Kukar, Horvaatia – 5. märts 2006 Haag) oli Horvaatia serblasest poliitik. Babić oli hariduselt hambaarst, kuid hakkas poliitikuks 1990. aastal. 1991–1995 oli ta tunnustamata Krajina Serblaste Vabariigi president. 1991. aastal viis ta serblaste kontrolli all olevatel aladel koos Vojislav Šešelji ja Ratko Mladićiga läbi etnilise puhastuse.
Tema üle mõisteti kohut Haagis Endise Jugoslaavia tribunalis ning tunnistati süüdi inimsusvastastes kuritegudes. Ta oli esimene, kes osaliselt oma süüd ka tunnistas. Talle mõisteti 13-aastane vanglakaristus. 6. märtsil 2006 leiti ta surnuna oma kongist, kus ta oli sooritanud enesetapu.
Austria parlamendihoone
thumb|Austria parlamendihoone (21. sajandi algus) thumb|Austria parlamendihoone (20. sajandi algus) Austria parlamendihoone (saksa keeles Parlament või Hohes Haus, varem ka Reichsratsgebäude) on hoone Viinis, kus käib koos Austria parlament.
Uusklassitsistlikus stiilis parlamendihoone arhitekt on Taanist pärit Theophilus Hansen. Hansen projekteeris selle nii, et kõik selle osad, kaasa arvatud sisekujundus, üksteisega sobiksid. Hansen kavandaski kogu sisekujunduse: skulptuurid, maalid, lühtrid jne.
Parlamendihoone koordinaadid on.